A Vesuvius históriája említést érdemlő, mert ha említetik is a régi históriában, hogy krátere szökevény római katonáknak lakul szolgált: de a keresztény aera első századáig nincs nyoma, hogy maga – a Vesuvius – lángokat hányt volna ki. De ezen század hetvenkilencedik évében néhány csekély földingások után oly iszonyatosan tört ki, minek következésében lávájával Herculanumot és Pompejit egészen elborította, s azóta alig telt el egy század, mely hasonnemű eset tanúja ne lett volna. Ez kivétel a több, ismert tűzokádó hegyek adataitól, melyek a história legrégibb szakaiban már, mint tűzokádó hegyek említetnek, s mai napig is azok, vagy könnyen lehet utána nyomozni, hogy azok voltak.