A régi festményekkel kereskedés Rómában és Florencben nagyon divatozik, s ott az új festményeknek is igen jól tudnak régiségszínt adni, mi sok műkedvelőt keserves pénzemésztő tévedésbe ejt. Ha a nagy művészek matuzsálemi életet éltek, annyi festményt mégis bajosan készíthettek volna, mennyi nékik tulajdoníttatik. Egy amérikai ismerősöm egy nap legalább tucet Claude Lorrainénak keresztelt festményt mutatott elé, melyet számára festményárus biztosa szerzett, s oly szabad választást engedett nékie, mintha megannyi pár kesztyű volt volna.